Document ID: 32010D0722

KOMISSION PÄÄTÖS,
annettu 26 päivänä marraskuuta 2010,
Euroopan maaseudun kehittämisen maatalousrahastosta (maaseuturahastosta) rahoitettaviin menoihin liittyvien Saksan ja Espanjan eräiden maksajavirastojen tilien tarkastamisesta ja hyväksymisestä varainhoitovuoden 2009 osalta
(tiedoksiannettu numerolla K(2010) 8223)
(Ainoastaan saksan- ja espanjankieliset tekstit ovat todistusvoimaisia)
(2010/722/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 30 ja 33 artiklan,
on kuullut rahastokomiteaa,
sekä katsoo seuraavaa:
(1)
Komission päätöksellä 2010/263/EU (2) hyväksytään varainhoitovuoden 2009 osalta kaikkien maksajavirastojen menot, lukuun ottamatta Saksan maksajavirastoja ”Baden-Württemberg”, ”Bayern”, ”Hessen”, ”Rheinland-Pfalz”, ”Thüringen”, ”IBH” ja ”Helaba”, Espanjan maksajavirastoja ”Andalucia” ja ”Asturias”, Italian maksajavirastoa ”ARBEA” ja Romanian maksajavirastoa ”PARDF”.
(2)
Uusien tietojen toimittamisen ja lisätarkastusten perusteella komissio voi nyt tehdä Euroopan maaseudun kehittämisen maatalousrahastosta (maaseuturahastosta) rahoitettavia menoja koskevan päätöksen Saksan maksajavirastojen ”Baden-Württemberg”, ”Hessen”, ”IBH”, ”Helaba” ja ”Thüringen” sekä Espanjan maksajavirastojen ”Andalucia” ja ”Asturias” toimittamien tilien täydellisyydestä, tarkkuudesta ja todenperäisyydestä.
(3)
Asetuksen (EY) N:o 1290/2005 30 artiklan 2 kohdan mukaisesti tämä päätös ei rajoita sellaisten myöhempien komission päätösten tekemistä, joilla jätetään yhteisörahoituksen ulkopuolelle menot, joita ei ole suoritettu yhteisön sääntöjen mukaisesti,
ON HYVÄKSYNYT TÄMÄN PÄÄTÖKSEN:
1 artikla
Hyväksytään Saksan maksajavirastojen ”Baden-Württemberg”, ”Hessen”, ”IBH”, ”Helaba” ja ”Thüringen” sekä Espanjan maksajavirastojen ”Andalucia” ja ”Asturias” tilit Euroopan maaseudun kehittämisen maatalousrahastosta (maaseuturahastosta) rahoitettavien varainhoitovuoden 2009 menojen osalta.
Asianomaisilta jäsenvaltioilta tämän päätöksen nojalla kunkin maaseudun kehittämisohjelman osalta perittävät tai niille maksettavat määrät, asetuksen (EY) N:o 1290/2005 33 artiklan 8 kohdan soveltamisesta johtuvat määrät mukaan luettuina, vahvistetaan liitteessä.
2 artikla
Tämä päätös on osoitettu Saksan liittotasavallalle ja Espanjan kuningaskunnalle.
Tehty Brysselissä 26 päivänä marraskuuta 2010.

Labels: 4
19
6
18
15